### NN 111/2024 (25.9.2024.), Pravilnik o vrsti podataka, sadržaju obrasca, načinu podnošenja i razdoblje pohrane izjave o imovinskom stanju službenika Ministarstva financija, Carinske uprave

MINISTARSTVO FINANCIJA

1884

Na temelju članka 70. stavka 19. Zakona o carinskoj službi (»Narodne novine«, br. 68/13., 30/14., 115/16., 39/19., 98/19., 155/23. i 36/24. – u daljnjem tekstu: Zakon) ministar financija donosi

PRAVILNIK

O VRSTI PODATAKA, SADRŽAJU OBRASCA, NAČINU PODNOŠENJA I RAZDOBLJE POHRANE IZJAVE O IMOVINSKOM STANJU SLUŽBENIKA MINISTARSTVA FINANCIJA, CARINSKE UPRAVE

I. OPĆE ODREDBE

Članak 1.

Ovim se Pravilnikom utvrđuju vrste podataka, sadržaj obrasca, način podnošenja izjave o imovinskom stanju i razdoblje pohrane izjave o imovinskom stanju, kao i sve druge mjere za osiguranje zakonite i poštene obrade podataka u izjavi o imovinskom stanju carinskog službenika Ministarstva financija, Carinske uprave (u daljnjem tekstu: carinski službenik) utvrđenih u članku 70. Zakona.

Članak 2.

(1) Carinski službenik dužan je dati pisanu izjavu o svom imovinskom stanju i imovinskom stanju svoje uže obitelji.

(2) Članom uže obitelji iz stavka 1. ovoga članka smatraju se: bračni ili izvanbračni drug ili životni partner ili neformalni životni partner te maloljetna djeca sa stanjem na dan popunjavanja izjave.

II. ROKOVI PODNOŠENJA IZJAVE O IMOVINSKOM STANJU

Članak 3.

(1) Carinski službenik podnosi izjavu u roku od 30 dana od dana početka rada u Carinskoj upravi sa stanjem na dan popunjavanja izjave.

(2) Carinski službenici zatečeni u Carinskoj upravi podnose izjavu u roku od 30 dana od dana stupanja na snagu ovoga Pravilnika sa stanjem na dan popunjavanja izjave.

Članak 4.

(1) Carinski službenik iz članka 3. ovoga Pravilnika u slučaju promjene svog imovinskog stanja ili stanja članova uže obitelji dužan je dostaviti promjenu u roku od 30 dana od dana promjene.

(2) Pod promjenom stanja iz stavka 1. ovoga članka smatra se svaka promjena u sadržaju imovine, povećanja vrijednosti imovine u iznosu većem od 10.000,00 eura, kao i svaka promjena u primicima od obavljanja dodatnog posla (honorara ili drugih naknada) i ostalih primitaka.

III. NAČIN PODNOŠENJA IZJAVE O IMOVINSKOM STANJU

Članak 5.

(1) Izjava o imovinskom stanju podnosi se na propisanom obrascu elektronički, s kvalificiranim elektroničkim potpisom, ili uz dostavu ispisanog i vlastoručnog potpisanog obrasca.

(2) Kada carinski službenik prvi put podnosi izjavu o imovinskom stanju u aplikaciji za elektronički unos podataka s kvalificiranim elektroničkim potpisom, obrazac je potrebno popuniti u cijelosti, a prilikom svake sljedeće promjene podataka o imovinskom stanju opisanih u članku 4. stavak 2. ovoga Pravilnika popunjavaju se podaci u obrascu koji se odnose na promjene.

(3) Do uspostave aplikativnog rješenja za elektronički unos podatka s kvalificiranim potpisom za popunjavanja obrasca kada carinski službenik prvi put podnosi izjavu o imovinskom stanju i prilikom svake promjene imovinskog stanja iz članka 4. stavak 2. ovoga Pravilnika, obrazac je potrebno popuniti u cijelosti.

(4) Izjava o imovinskom stanju iz stavka 2. ovoga članka smatra se podnesenom u roku kada je zaprimljena u aplikaciji za elektronički unos podataka s kvalificiranim elektroničkim potpisom, a izjava o imovinskom stanju iz stavka 3. ovoga članka smatra se podnesenom u roku danom predaje pošti odnosno ovlaštenom pružatelju poštanskih usluga ili neposredno predajom nadležnoj ustrojstvenoj jedinici za upravljanje ljudskim potencijalima.

Članak 6.

(1) Podaci u izjavi o imovinskom stanju unose se u za to utvrđene rubrike.

(2) Izjava o imovinskom stanju sadrži osnovne osobne podatke i podatke o stečenoj imovini carinskog službenika, njegova bračnog ili izvanbračnog druga ili životnog partnera ili neformalnog životnog partnera te maloljetne djece, stečenoj po svim pravnim osnovama.

IV. VRSTE PODATAKA

Članak 7.

(1) Osnovni osobni podaci o carinskom službeniku obuhvaćaju sljedeće: ime i prezime, datum rođenja, osobni identifikacijski broj (u daljnjem tekstu: OIB), ustrojstvenu jedinicu aktivnog rasporeda, odnosno premještaja, radno mjesto i datum aktivnog rasporeda, odnosno premještaja, adresu prebivališta i boravišta.

(2) Osnovni osobni podaci o bračnom drugu ili izvanbračnom drugu ili životnom partneru ili neformalnom životnom partneru carinskog službenika obuhvaća sljedeće: ime i prezime, datum rođenja, OIB, podatak o zajednici bračni drug, izvanbračni drug, životni partner ili neformalni životni partner, adresa prebivališta i boravišta i podatak o zaposlenju.

(3) Osnovni osobni podaci o maloljetnoj djeci carinskog službenika obuhvaćaju sljedeće: ime i prezime, datum rođenja, OIB i adresa prebivališta i boravišta.

Članak 8.

Izjava o imovinskom stanju carinskog službenika i njegova bračnog druga ili izvanbračnog druga ili životnog partnera ili neformalnog životnog partnera o stečenoj imovini sadrži:

– podatke o izvorima primitaka,

– podatke o obvezama,

– podatke o nekretninama,

– podatke o pokretninama,

– podatke o poslovnim udjelima, dionicama i vrijednosnim papirima u poslovnim subjektima,

– podatke o novčanim sredstvima izraženim u eurima i drugim deviznim sredstvima,

– podatke o ostalim članstvima i funkcijama u drugim pravnim osobama, udruženjima i organizacijama.

Članak 9.

Izjava o imovinskom stanju carinskog službenika o stečenoj imovini maloljetne djece sadrži:

– podatke o nekretninama,

– podatke o pokretninama,

– podatke o poslovnim udjelima, dionicama i vrijednosnim papirima u poslovnim subjektima,

– podatke o novčanim sredstvima izraženim u eurima i drugim deviznim sredstvima.

Članak 10.

Podaci o imovini sadrže podatke o stečenoj i naslijeđenoj imovini.

Članak 11.

Podaci o stečenoj imovini obuhvaćaju podatke o:

– dohotku od nesamostalnog rada, dohotku od samostalne djelatnosti, dohotku od imovine i imovinskih prava, dohotku od kapitala i drugom dohotku,

– primicima koji se ne smatraju dohotkom i primicima na koje se ne plaća porez na dohodak,

– dugovima, preuzetim jamstvima i ostalim obvezama,

– dospjelim potraživanjima prema trećim osobama,

– nekretninama u knjižnom i izvanknjižnom vlasništvu stečenim kupoprodajom, zamjenom, darovanjem, unošenjem i izuzimanjem nekretnina iz trgovačkog društva, stečenim u postupku likvidacije ili stečaja, stečenim na temelju odluka suda ili drugog tijela, ugovorom o doživotnom/dosmrtnom uzdržavanju, povratom imovine stečene u postupku denacionalizacije te na drugi način stečenim nekretninama od drugih osoba,

– pokretninama koje se upisuju u javni registar i pokretninama veće vrijednosti,

– poslovnim udjelima, dionicama i vrijednosnim papirima u trgovačkim društvima i udjelima u društvima osoba,

– udjelima o vlasništvu drugih poslovnih subjekata i subjekata samostalne djelatnosti,

– novčanoj štednji i kriptovalutama čiji je iznos veći ili jednak jednogodišnjem iznosu neto primitka carinskog službenika.

Članak 12.

(1) Pod pokretninama koje se upisuju u javne registre podrazumijevaju se vozila, plovila, zrakoplovi i radni strojevi, a koji su upisuju u javne registre.

(2) Pod pokretninama veće vrijednosti iz članka 11. podstavak 6. ovoga Pravilnika podrazumijevaju se: lovačko oružje, umjetnine, nakit, drugi predmeti osobne uporabne vrijednosti, vrijednosni papiri, životinje, ostali radni strojevi i druge stečene pokretnine pojedinačne vrijednosti veće od 5.000,00 eura, osim predmeta kućanstva i odjevnih predmeta.

(3) U odnosu na stečenu imovinu iz članka 11. ovoga Pravilnika, carinski službenici dužni su u izjavi o imovinskom stanju prikazati podatke o načinu stjecanja imovine i izvorima sredstava kojim je stečena imovina.

Članak 13.

Podaci o naslijeđenoj imovini obuhvaćaju podatke o vrsti i ukupnoj vrijednosti nasljedstva te podatke od koga je nasljedstvo naslijeđeno.

Članak 14.

Približnu tržišnu vrijednost nekretnina i vrijednost pokretnina u izjavi o imovinskom stanju određuje carinski službenik sukladno njegovoj osobnoj procjeni na temelju javno dostupnih podataka o približnoj vrijednosti koja je tražena ili koju postiže na tržištu ista ili slična vrsta nekretnina i pokretnina na istom području u vrijeme podnošenja izjave o imovinskom stanju.

V. DUŽNOSTI CARINSKIH SLUŽBENIKA

Članak 15.

Carinski službenik dužan je istinito, točno, pravilno, potpuno i pravodobno ispuniti izjavu o imovinskom stanju i svaku promjenu izjave o imovinskom stanju za sebe i za osobe o čijem je imovinskom stanju obvezan dati podatke i potpisati je vlastoručno ili s kvalificiranim elektroničkim potpisom.

Članak 16.

Ako carinski službenik ne ispuni obvezu podnošenja izjave o imovinskom stanju ili ako se utvrdi da nije podnio izjavu o imovinskom stanju na propisanom obrascu i vlastoručno potpisao ili potpisao s kvalificiranim potpisom sukladno članku 3. ovoga Pravilnika ili ako je obrazac izjave o imovinskom stanju nepotpuno ili nepravilno ispunjen, pisanim putem nadležna ustrojstvena jedinica za upravljanje ljudskim potencijalima pozvat će carinskog službenika da ispuni izjavu o imovinskom stanju u roku koji ne može biti kraći od osam dana niti duži od petnaest dana od dana zaprimanja pisane obavijesti.

Članak 17.

Nepodnošenje izjave, ili podnošenje nepotpisane ili nepotpune ili netočne ili neistinite ili nepravodobne izjave, ili nepodnošenje izmjene izjave ili podnošenje nepotpisane ili nepotpune ili netočne ili neistinite ili nepravodobne izmjene izjave nakon isteka roka iz članka 14. ovoga Pravilnika smatra se teškom povredom službene dužnosti sukladno članku 102. Zakona.

VI. POHRANA I ROKOVI ČUVANJA

Članak 18.

Nadležna ustrojstvena jedinica za unutarnji nadzor i kontrolu ovlaštena je izvršiti provjeru i kontrolu podataka podnesenih u izjavi o imovinskom stanju kod nadležnih državnih institucija.

Članak 19.

Pisana izjava o imovinskom stanju carinskog službenika pohranjuje se u osobnom dosjeu carinskog službenika i klasificira stupnjem tajnosti »ograničeno«.

Članak 20.

(1) Na razdoblje pohrane u osobnom dosjeu izjava o imovinskom stanju carinskih službenika primjenjuju se zakonski i podzakonski propisi koji se odnose na upravljanje dokumentarnim gradivom izvan arhiva.

(2) Rok čuvanja izjave o imovinskom stanju carinskog službenika je sedam godina od dana prestanka državne službe carinskog službenika.

Članak 21.

Službenici u nadležnim ustrojstvenim jedinicama za upravljanje ljudskim potencijalima i ustrojstvenim jedinicama za unutarnji nadzor i kontrolu koji imaju pristup i uvid izjavama o imovinskom stanju carinskih službenika dužni su potpisati Izjavu o povjerljivosti podataka u izjavama o imovinskom stanju.

Članak 22.

Obrazac izjave o imovinskom stanju carinskog službenika prilog je ovoga Pravilnika i čini njegov sastavni dio.

VII. ZAVRŠNE ODREDBE

Članak 23.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/24-01/27
 Urbroj: 513-02-1810/5-24-10
 Zagreb, 16. rujna 2024.

Potpredsjednik
 Vlade Republike Hrvatske i ministar financija
 dr. sc. Marko Primorac, v. r.

![](/files/_web/sluzbeni-dio/2024/133094/images/5378.jpg)

REPUBLIKA HRVATSKA
 MINISTARSTVO FINANCIJA
 CARINSKA UPRAVA

IZJAVA O IMOVINSKOM STANJU

sukladno odredbi članka 70. Zakona o carinskoj službi

(»Narodne novine«, br. 68/13, 30/14, 115/16, 39/19, 98/19, 155/23 i 36/24)

Sukladno odredbi članka 70. Zakona o carinskoj službi (»Narodne novine«, br. 68/13, 30/14 115/16, 39/19, 98/19, 155/23 i 36/24) carinski službenik dužan je dati pisanu izjavu o svom imovinskom stanju i imovinskom stanju svoje uže obitelji (bračnog ili izvanbračnog druga ili životnog partnera ili neformalnog životnog partnera te malodobne djece), pod kaznenom i materijalnom odgovornošću

I. PODACI O IMOVINSKOM STANJU CARINSKOG SLUŽBENIKA

1.1. Osnovni osobni podaci o carinskom službeniku

|  |  |
| --- | --- |
| Ime i prezime: |  |
| Datum rođenja: |  |
| OIB: |  |
| Ustrojstvena jedinica aktivnog rasporeda: |  |
| Radno mjesto aktivnog rasporeda: |  |
| Datum aktivnog rasporeda: |  |
| Ustrojstvena jedinica privremenog premještaja: |  |
| Radno mjesto privremenog premještaja: |  |
| Datum privremenog premještaja: |  |
| Prebivalište: |  |
| Boravište |  |

1.2. Podaci o izvorima primitaka

Primici na mjesečnoj razini (posljednja isplaćena plaća neposredno prije popunjavanja obrasca izjave)

|  |  |  |  |
| --- | --- | --- | --- |
| Bruto iznos |  | Neto iznos |  |

Primici od obavljanja dodatnog posla:

|  |  |
| --- | --- |
| Za poslove: |  |
| Iznos na godišnjoj razini u neto iznosu: |  |

Podaci o ostalim primicima (dividende, od kamata, od kapitala, od osiguranja, zakup, najam i sl.):

|  |  |
| --- | --- |
| Izvor: |  |
| Iznos na godišnjoj razini u neto iznosu: |  |

Primici od subvencija/donacija/poticaja:

|  |  |
| --- | --- |
| Subvencije/donacije/poticaji: |  |
| Iznos na godišnjoj razini u neto iznosu: |  |

1.3. Podaci o obvezama

|  |  |  |  |
| --- | --- | --- | --- |
| Vrsta obveze: |  | Iznos duga: |  |
| Vjerovnik: |  | Godina zaduženja: |  |
| Valuta duga: |  | Iznos mjesečnog anuiteta: |  |
| Ugovoreni rok (u mjesecima): |  |  | |

Druge obveze:

|  |  |  |  |
| --- | --- | --- | --- |
| Iznos na mjesečnoj razini: |  | Vrsta obveze: |  |

1.4. Podaci o nekretninama

|  |  |  |  |
| --- | --- | --- | --- |
| Vrsta  nekretnine: |  | Država u kojoj se nekretnina nalazi: |  |
| Mjesto: |  | Poštanski broj: |  |
| Površina u m²: |  | Približna tržišna vrijednost nekretnine u trenutku podnošenja izjave: |  |
| Katastarska općina: |  | Vrsta vlasništva:  (odabrati iz izbornika) | Odaberite stavku:  a) knjižno  b) izvanknjižno |
| Oblik vlasništva:  (odabrati iz izbornika) | Odaberite stavku:  a) osobno  b) bračni drug, udio  c) izvanbračni drug, udio  d) suvlasnik s trećim osobama, udio  e) druga osnova  Za b), c) ili d) unijeti suvlasnički udio  Za e) unijeti oblik vlasništva | Način (izvor) stjecanja:  (odabrati iz izbornika) | Odaberite stavku:  a) kupnjom iz primitaka ostvarenih od nesamostalnog rada  b) kupnjom od imovine i imovinskih prava  c) nasljedstvom  d) darovnim ugovorom  e) prodajom imovine  f) zaduženjem kod banke (kredit)  g) od kapitala  h) ugovorom o doživotnom/dosmrtnom uzdržavanju  i) druga osnova  Za i) unijeti način stjecanja |

1.5. Podaci o pokretninama koje se upisuju u javni registar i pokretnine veće vrijednosti

|  |  |  |  |
| --- | --- | --- | --- |
| Vrsta  pokretnine: |  | Marka/tip: |  |
| Godina  proizvodnje: |  | Vrijednost pokretnine u trenutku podnošenja izjave: |  |
| Oblik vlasništva:  (odabrati iz izbornika) | Odaberite stavku:  a) osobno  b) bračni drug, udio  c) izvanbračni drug, udio  d) suvlasnik s trećim osobama, udio  e) druga osnova  Za b), c) ili d) unijeti suvlasnički udio  Za e) unijeti oblik vlasništva | Način (izvor) stjecanja:  (odabrati iz izbornika) | Odaberite stavku:  a) kupnjom iz primitaka ostvarenih od nesamostalnog rada  b) kupnjom od imovine i imovinskih prava  c) nasljedstvom  d) darovnim ugovorom  e) prodajom imovine  f) zaduženjem kod banke (kredit)  g) od kapitala  h) ugovorom o doživotnom/dosmrtnom  uzdržavanju  i) druga osnova  Za i) unijeti način stjecanja |

1.6. Poslovni udjeli, dionice i vrijednosni papiri u trgovačkim društvima i udjelima u društvu osoba

|  |  |  |  |  |
| --- | --- | --- | --- | --- |
| Vrsta udjela:  (odabrati iz izbornika) | Odaberite stavku:  a) poslovni udio  b) dionice  c) vrijednosni papiri | Naziv poslovnog subjekta: | |  |
| OIB poslovnog subjekta: |  | Sjedište poslovnog subjekta: | |  |
| Količina (broj, % udjela): |  | Nominalna vrijednost pojedinačne dionice: | |  |
| Vrijednost udjela na dan podnošenja izjave: |  | Izvršen prijenos prava: | |  |
| Oblik  vlasništva:  (odabrati iz izbornika) | Odaberite stavku:  a) osobno  b) bračni drug, udio  c) izvanbračni drug, udio  d) suvlasnik s trećim osobama, udio  e) druga osnova  Za b), c) ili d) unijeti suvlasnički udio (%)  Za e) unijeti oblik vlasništva | Način (izvor) stjecanja:  (odabrati iz izbornika) | Odaberite stavku:  a) kupnjom iz primitaka ostvarenih od nesamostalnog rada  b) kupnjom od imovine i imovinskih prava  c) nasljedstvom  d) darovnim ugovorom  e) prodajom imovine  f) zaduženjem kod banke (kredit)  g) od kapitala  h) ugovorom o doživotnom/dosmrtnom uzdržavanju  i) druga osnova  Za i) unijeti način stjecanja | |

1.7. Novčana sredstva u eurima ili druga devizna sredstva

|  |  |  |  |
| --- | --- | --- | --- |
| Iznos: |  | Valuta: |  |
| Način (izvor) stjecanja:  (odabrati iz izbornika) | Odaberite stavku:  a) iz primitaka ostvarenih od nesamostalnog rada  b) od imovine i imovinskih prava  c) nasljedstvom  d) darovnim ugovorom  e) prodajom imovine  f) od kapitala  g) ugovorom o doživotnom/dosmrtnom uzdržavanju  h) druga osnova  Za h) unijeti način stjecanja  \_\_\_\_\_\_\_\_\_\_ | | |

1.8. Ostala članstva i funkcije u drugim pravnim osobama, udruženjima i organizacijama

|  |  |  |  |  |
| --- | --- | --- | --- | --- |
| Naziv: |  | | Funkcija: |  |
| Primici na godišnjoj razini u neto iznosu: | |  | | |

II. PODACI O IMOVINSKOM STANJU BRAČNOG DRUGA ILI IZVANBRAČNOG DRUGA ILI ŽIVOTNOG PARTNERA ILI NEFORMALNOG ŽIVOTNOG PARTNERA CARINSKOG SLUŽBENIKA

2.1. Osnovni osobni podaci o bračnom drugu ili izvanbračnom drugu ili životnom partneru ili neformalnom životnom partneru

|  |  |  |  |
| --- | --- | --- | --- |
| Ime i  prezime: |  | Datum rođenja:  (odabrati iz izbornika) |  |
| OIB: |  | Podatak o zajednici: | Odaberite stavku:  a) bračni drug  b) izvanbračni drug  c) životni partner  d) neformalni životni partner |
| Prebivalište: |  | Boravište: |  |
| Podatak o zaposlenju: | Da/Ne |  |  |

2.2. Podaci o izvorima primitaka:

Plaća isplaćena na godišnjoj razini:

|  |  |  |  |
| --- | --- | --- | --- |
| Naziv poslodavca: |  | OIB poslodavca: |  |
| Bruto iznos: |  | Neto iznos: |  |
| Napomena: |  | | |

Primici od obavljanja dodatnog posla:

|  |  |
| --- | --- |
| Za poslove: |  |
| Iznos na godišnjoj razini u neto iznosu: |  |

Podaci o ostalim primicima (dividende, od kamata, od kapitala, od osiguranja, zakup, najam i sl.):

|  |  |
| --- | --- |
| Izvor: |  |
| Iznos na godišnjoj razini u neto iznosu: |  |

Primici od subvencija/donacija/poticaja:

|  |  |
| --- | --- |
| Subvencije/donacije/poticaji: |  |
| Iznos na godišnjoj razini u neto iznosu: |  |

2.3. Podaci o obvezama

|  |  |  |  |
| --- | --- | --- | --- |
| Vrsta obveze: |  | Iznos duga: |  |
| Vjerovnik: |  | Godina zaduženja: |  |
| Valuta duga: |  | Iznos mjesečnog anuiteta: |  |
| Ugovoreni rok  (u mjesecima): |  |  | |

Druge obveze:

|  |  |  |  |
| --- | --- | --- | --- |
| Iznos na mjesečnoj razini: |  | Vrsta obveze: |  |

2.4. Podaci o nekretninama

|  |  |  |  |
| --- | --- | --- | --- |
| Vrsta  nekretnine: |  | Država u kojoj se nalazi nekretnina: |  |
| Mjesto: |  | Poštanski broj: |  |
| Površina u m²: |  | Približna tržišna vrijednost nekretnine u trenutku podnošenja izjave: |  |
| Katastarska općina: |  | Vrsta vlasništva:  (odabrati iz izbornika) | Odaberite stavku:  a) knjižno  b) izvanknjižno |
| Oblik vlasništva:  (odabrati iz izbornika) | Odaberite stavku:  a) osobno  b) bračni drug, udio  c) izvanbračni drug, udio  d) suvlasnik s trećim osobama, udio  e) druga osnova  Za b), c) ili d) unijeti suvlasnički udio  Za e) unijeti oblik vlasništva | Način (izvor) stjecanja:  (odabrati iz izbornika) | Odaberite stavku:  a) kupnjom iz primitaka ostvarenih od nesamostalnog rada  b) kupnjom od imovine i imovinskih prava  c) nasljedstvom  d) darovnim ugovorom  e) prodajom imovine  f) zaduženjem kod banke (kredit)  g) od kapitala  h) ugovorom o doživotnom/dosmrtnom uzdržavanju  i) druga osnova  Za i) unijeti način stjecanja |

2.5. Podaci o pokretninama koje se upisuju u javni registar i pokretnine veće vrijednosti

|  |  |  |  |
| --- | --- | --- | --- |
| Vrsta  pokretnine: |  | Marka/tip: |  |
| Godina proizvodnje: |  | Vrijednost pokretnine u trenutku podnošenja izjave: |  |
| Oblik  vlasništva:  (odabrati iz izbornika) | Odaberite stavku:  a) osobno  b) bračni drug, udio  c) izvanbračni drug, udio  d) suvlasnik s trećim osobama, udio  e) druga osnova  Za b), c) ili d) unijeti suvlasnički udio  Za e) unijeti oblik vlasništva | Način (izvor) stjecanja:  (odabrati iz izbornika) | Odaberite stavku:  a) kupnjom iz primitaka ostvarenih od nesamostalnog rada  b) kupnjom od imovine i imovinskih prava  c) nasljedstvom  d) darovnim ugovorom  e) prodajom imovine  f) zaduženjem kod banke (kredit)  g) od kapitala  h) ugovorom o doživotnom/dosmrtnom uzdržavanju  i) druga osnova  Za i) unijeti način stjecanja |

2.6. Poslovni udjeli, dionice i vrijednosni papiri u trgovačkim društvima i udjelima u društvu osoba

|  |  |  |  |
| --- | --- | --- | --- |
| Vrsta udjela:  (odabrati iz izbornika) | Odaberite stavku:  a) poslovni udio  b) dionice  c) vrijednosni papiri | Naziv poslovnog subjekta: |  |
| OIB poslovnog subjekta: |  | Sjedište poslovnog subjekta: |  |
| Količina (broj, % udjela): |  | Nominalna vrijednost pojedinačne dionice: |  |
| Vrijednost udjela na dan podnošenja izjave: |  | Izvršen prijenos prava: |  |
| Oblik vlasništva:  (odabrati iz izbornika) | Odaberite stavku:  a) osobno  b) bračni drug, udio  c) izvanbračni drug, udio  d) suvlasnik s trećim osobama, udio  e) druga osnova  Za b), c) ili d) unijeti udio (%)  Za e) unijeti oblik vlasništva | Način (izvor) stjecanja:  (odabrati iz izbornika) | Odaberite stavku:  a) kupnjom iz primitaka ostvarenih od nesamostalnog rada  b) kupnjom od imovine i imovinskih prava  c) nasljedstvom  d) darovnim ugovorom |
|  |  |  | e) prodajom imovine  f) zaduženjem kod banke (kredit)  g) od kapitala  h) ugovorom o doživotnom/dosmrtnom uzdržavanju  i) druga osnova  Za i) unijeti način stjecanja |

2.7. Novčana sredstva u eurima ili druga devizna sredstva

|  |  |  |  |
| --- | --- | --- | --- |
| Iznos: |  | Valuta: |  |
| Način (izvor) stjecanja:  (odabrati iz izbornika) | Odaberite stavku:  a) iz primitaka ostvarenih od nesamostalnog rada  b) od imovine i imovinskih prava  c) nasljedstvom  d) darovnim ugovorom  e) prodajom imovine  f) od kapitala  g) ugovorom o doživotnom/dosmrtnom uzdržavanju  h) druga osnova  Za h) unijeti način stjecanja  \_\_\_\_\_\_\_\_\_\_\_\_\_\_\_\_\_ | | |

2.8. Ostala članstva i funkcije u drugim pravnim osobama, udruženjima i organizacijama

|  |  |  |  |
| --- | --- | --- | --- |
| Naziv: |  | Funkcija: |  |
| Iznos na godišnjoj razini u neto iznosu: |  | | |

III. PODACI O IMOVINSKOM STANJU MALODOBNE DJECE CARINSKOG SLUŽBENIKA

3.1. Osnovni osobni podaci o maloljetnoj djeci carinskog službenika

|  |  |  |  |
| --- | --- | --- | --- |
| Ime i prezime: |  | Datum rođenja: |  |
| OIB: |  | Prebivalište: |  |
| Boravište: |  |  |  |

3.2. Podaci o izvorima primitaka

|  |  |  |  |
| --- | --- | --- | --- |
| Naziv: |  | Iznos na godišnjoj razini u neto iznosu: |  |

3.3. Podaci o nekretninama

|  |  |  |  |
| --- | --- | --- | --- |
| Vrsta  nekretnine: |  | Država u kojoj se nalazi nekretnina: |  |
| Mjesto: |  | Poštanski broj: |  |
| Površina u m² |  | Približna tržišna vrijednost nekretnine u trenutku podnošenja izjave: |  |
| Katastarska općina: |  | Vrsta vlasništva:  (odabrati iz izbornika) | Odaberite stavku:  a) knjižno  b) izvanknjižno |
| Oblik vlasništva:  (odabrati iz izbornika) | Odaberite stavku:  a) osobno  b) suvlasnik s trećim osobama, udio  e) druga osnova  Za b) unijeti suvlasnički udio  Za c) unijeti oblik vlasništva | Način (izvor) stjecanja:  (odabrati iz izbornika) | Odaberite stavku:  a) kupnjom iz primitaka ostvarenih od nesamostalnog rada  b) kupnjom od imovine i imovinskih prava  c) nasljedstvom  d) darovnim ugovorom  e) ugovorom o doživotnom/dosmrtnom uzdržavanju  f) druga osnova  Za f) unijeti način stjecanja |

3.4. Podaci o pokretninama koje se upisuju u javni registar i pokretnine veće vrijednosti

|  |  |  |  |
| --- | --- | --- | --- |
| Vrsta  pokretnine: |  | Marka/tip: |  |
| Godina proizvodnje: |  | Vrijednost pokretnine u trenutku podnošenja izjave: |  |
| Oblik vlasništva:  (odabrati iz izbornika) | Odaberite stavku:  a) osobno  b) suvlasnik s trećim osobama, udio  c) druga osnova  Za b) unijeti udio  Za c) unijeti oblik vlasništva | Način (izvor) stjecanja:  (odabrati iz izbornika) | Odaberite stavku:  a) kupnjom iz primitaka ostvarenih od nesamostalnog rada  b) kupnjom od imovine i imovinskih prava  c) nasljedstvom  d) darovnim ugovorom  e) ugovorom o doživotnom/dosmrtnom uzdržavanju  f) druga osnova  Za f) unijeti način stjecanja |

3.5. Poslovni udjeli, dionice i vrijednosni papiri u trgovačkim društvima i udjelima u društvu osoba

|  |  |  |  |
| --- | --- | --- | --- |
| Vrsta udjela:  (odabrati iz izbornika) | Odaberite stavku:  a) poslovni udio  b) dionice  c) vrijednosni papiri | Naziv poslovnog subjekta: |  |
| OIB poslovnog subjekta: |  | Sjedište poslovnog subjekta: |  |
| Količina (broj, % udjela): |  | Nominalna vrijednost pojedinačne dionice: |  |
| Vrijednost udjela na dan podnošenja izjave: |  | Izvršen prijenos prava: |  |
| Oblik vlasništva:  (odabrati iz izbornika) | Odaberite stavku:  a) osobno  b) suvlasnik s trećim osobama, udio  c) druga osnova  Za b) unijeti udio (%)  Za c) unijeti oblik vlasništva | Način (izvor) stjecanja:  (odabrati iz izbornika) | Odaberite stavku:  a) kupnjom iz primitaka ostvarenih od nesamostalnog rada  b) kupnjom od imovine i imovinskih prava  c) nasljedstvom  d) darovnim ugovorom  e) ugovorom o doživotnom/dosmrtnom uzdržavanju  f) druga osnova  Za f) unijeti način stjecanja |

3.6. Novčana sredstva u eurima ili druga devizna sredstva

|  |  |  |  |
| --- | --- | --- | --- |
| Iznos: |  | Valuta: |  |
| Način (izvor) stjecanja:  (odabrati iz izbornika) | Odaberite stavku:  a) kupnjom iz primitaka ostvarenih od nesamostalnog rada  b) kupnjom od imovine i imovinskih prava  c) nasljedstvom  d) darovnim ugovorom  e) ugovorom o doživotnom/dosmrtnom uzdržavanju  f) druga osnova  Za f) unijeti način stjecanja  \_\_\_\_\_\_\_\_\_\_\_\_\_\_\_\_\_ | | |

Datum popunjavanja izjave:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis službenika/ice)